Vålerenga Fotball Damer i 2020

Vålerenga Fotball Damer spilte i 2020-sesongen sin 9. sesong på rad i Toppserien. Det var Jack Majgaard Jensen sin første sesong som hovedtrener.

Vålerenga i 2020-sesongen 

Vålerenga kom inn i 2020-sesongen med store forventninger etter en historisk bra sesong i 2019, med sølv i både serien og cupen. I desember 2019 ble danske Jack Majgaard Jensen presentert som ny hovedtrener.

Siden 2019-sesongen var Toppserien redusert fra 12 til 10 lag og i utgangspunktet skulle serien fra og med denne sesongen gjennomføres med et grunnspill, etterfulgt av et sluttspill. Men da Koronapandemien inntok landet, og seriestarten ble utsatt, ble det besluttet å utsette det nye serieformatet og gjennomføre sesongen uten sluttspill.

Vålerenga ble sammen med Sandviken nevnt som lagene som kunne dytte LSK Kvinner ned fra tronen denne sesongen, etter seks seriegull på rad for LSK Kvinner.

Det skulle bli et historisk år for Vålerenga. Det startet riktignok med et 2–3 tap borte mot Sandviken, men de neste 15 kampene i serien gikk Vålerenga ubeseiret. Kampen om seriegullet strakk seg helt til siste serierunde, men 6. desember 2020 sikret Vålerenga sitt første seriegull i historien på kvinnesiden etter å ha slått Arna-Bjørnar 4–0, hjemme på Intility Arena. Bare en uke senere var det duket for cupfinale mot LSK Kvinner, reprise fra cupfinalen året før. Det sto 0–0 etter 90 minutter, men i ekstraomgangene satte innbytterne Sigrid Heien Hansen og Marie Dølvik Markussen fart på kampen. Først spilte Heien Hansen ballen igjennom til Ajara Njoya som satte 1–0. Deretter fikk Dølvik Markussen drømmetreff da hun fra 25 meter limte ballen opp i vinkelen. Dermed tok Vålerenga The Double og vant både serien og cupen for første gang.

Vålerenga deltok i 2020 også i UEFA Women's Champions League for første gang i historien. Første motstander i kvalifiseringen var KÍ fra Færøyene, på hjemmebane. Vålerenga vant 7–0 og tok seg enkelt videre til andre kvalifiseringsrunde. Der ventet Gintra fra Litauen på bortebane. Også i Litauen ble det seier 7–0, og dermed var Vålerenga klar for 16-delsfinalen i Champions League. Vålerenga trakk danske Brøndby i 16-delsfinalen, hjemmekampen var berammet 10. desember, og bortekampen 16. desember. Samme dag som hjemmekampen skulle spilles, kom nyheten om at Brøndby hadde en spiller som hadde testet positivt for koronaviruset, og hadde reist til Norge med spillere som skulle vært i karantene. Dermed ble kampen avlyst på kort varsel. Den 14. desember kom nyheten at også bortekampen var avlyst, etter at enda en Brøndby-spiller hadde testet positivt for koronavirus. Dermed ble kampene på nytt berammet i februar 2021.

Tropp

Overganger

Vinter / Vår 

Inn:

Ut:

Høst 

Inn:

Ut:

Støtteapparat

Treningskamper

Toppserien

Terminliste 
 Norgesmesterskapet 2020 

 Europa 

 Champions League 2020/21 

 1. kvalifiseringsrunde 

 2. kvalifiseringsrunde 

 Individuell statistikk 

 Referanser 

2020
Vålerenga Damer
Toppserien 2020